1.ผมเข้าค่ะ แล้วพยายามเอาออก เอานิ้วเอาไปเขี่ยหมี่ตาแล้วแล้วจะหยิบออกมา สรุป ไปหยิบโดนตาขาวค่ะ เป็นจุดเลือดเล็กๆ แล้วตาก็แดงค่ะ มีเส้นเลือดฝอยออกมา ตอนนี้ผมเข้าไปในตาแล้วค่ะ เอาออกมาไม่ได้ ไม่ทราบว่าจะเป็นอะไรไหมคะ 2. ตาแห้งค่ะน่าจะเกิดจากเล่นโทรศัพท์นาน มีเส้นเลือดขึ้นที่ตา หยอดตาทุกวันจะเป็นอะไรไหมคะ (แต่ใช้ยาหยอดตาแบบหมดอายุ24ชม.)
สวัสดีค่ะ การที่ตาขาวมีอาการแดงนั้นอาจจะเกิดจากการไปขยี้ทำให้มีเส้นเลือดฝอยแตก ในผู้มีความดันสูงอยู่เดิมอาจเกี่ยวกับความดันสูงผิดปกติได้ ในที่นี้จึงอาจจะเกิดจากการไปขยี้มาก หรือเกิดจากการระคายเคืองของนัยน์ตาต่อสิ่งแปลกปลอมที่เข้าไปเช่น เส้นผม ฝุ่น ควัน สารเคมี หรือผลิตภัณฑ์ส่วนตัวที่ใช้กับดวงตาเป็นต้น หรืออาจเกิดจากการติดเชื้อไวรัส การมีต้อที่อักเสบขึ้นมา เป็นต้นเบื้องต้นน่าจะเกี่ยวกับการระคายเคืองในตามากที่สุดค่ะ แนะนำการไม่ไปขยี้ตาเองเพิ่มเติมเด็ดขาด ใช้น้ำเปล่าสะอาดล้างภายนอกเบาๆได้ ระวังเส้นผมหรือฝุ่นควันเข้าตาโดยตรง ในช่วงที่ระคายเคืองมากอาจใช้ผ้าปิดตาหรือใส่แว่นกันแดดป้องกันฝุ่นควันเมื่อต้องออกกลางแจ้งเอาไว้ก่อน หากผมยังค้างอยู่ในตา หยิบออกเองไม่ได้ ยังรู้สึกระคายเคือง ควรไปพบแพทย์เพื่ออาจต้องใช้เครื่องมือแพทย์คีบออก หรือใช้น้ำเกลือทางการแพทย์ล้างตาจำนวนมากให้สิ่งแปลกปลอมออกมา เป็นต้น แต่โดยส่วนใหญ่แล้วสุดท้ายร่างกายจะค่อยๆสร้างน้ำหล่อลื่นหรือน้ำตาขับสิ่งแปลกปลอมขนาดเล็กไม่เป็นอันตรายเช่นเส้นผมออกมาได้เองค่ะส่วนเรื่องตาแห้งนั้น ส่วนใหญ่ในคนที่ไม่มีโรคตาหรือไม่เคยผ่าตัดตามาก่อน จะเกี่ยวกับการเพ่งหน้าจอนานๆ ทำให้กะพริบตาน้อยลง ตาจึงสร้างน้ำตาออกมาหล่อลื่นน้อย สามารถใช้น้ำตาเทียมช่วยระหว่างวันได้ แต่สำคัญคืออาจจะต้องปรับพฤติกรรมด้วย ลดการเพ่งหน้าจอมือถือลง หรือควรสลับมองไกลๆเป็นระยะ ให้สายตาได้พัก และหากยังตาแห้งมาก ระคายเคืองคันตา หรือมองเห็นไม่ชัดเจน ควรไปพบแพทย์